Praha 18. mája (TASR) Aktuálnej hrozbe kolapsu na úradoch, ktoré vydávajú nové vodičské preukazy, zabránila dnes česká Poslanecká snemovňa. Podľa pôvodne schválenej zákonnej úpravy mali české vodičské preukazy vydané pred rokom 2001 platiť iba do decembra 2005.
Na úradoch sa však tvorili dlhé rady žiadateľov o nové vodičské preukazy a k zmätku prispel aj nedostatok tlačív z ministerstva dopravy.
Poslanci dnes akceptovali zmenu schválenú Senátom, podľa ktorej bude výmena preukazov prebiehať v etapách. Vodičské preukazy vydané pred rokom 1994 budú platiť až do konca roku 2007.
Preukazy vydané v rokoch 1994-2000 budú platné do roku 2010 a vodičské preukazy z obdobia od roku 2001 do apríla 2005 budú v platnosti až do roku konca roku 2013.
(spravodajca TASR Bohdan Kopčák) dem